CELEX: C2005/229/18
Language: fi
Date: 2005-09-17 00:00:00
Title: Asia C-286/05: Verwaltungsgerichtshof Baden-Württembergin 30.6.2005 tekemällään päätöksellä esittämä ennakkoratkaisupyyntö asiassa Reinhold Haug vastaan Baden-Württembergin osavaltio

17.9.2005   
            
            
               FI
            
            
               Euroopan unionin virallinen lehti
            
            
               C 229/9
            
         Verwaltungsgerichtshof Baden-Württembergin 30.6.2005 tekemällään päätöksellä esittämä ennakkoratkaisupyyntö asiassa Reinhold Haug vastaan Baden-Württembergin osavaltio
   (Asia C-286/05)
   (2005/C 229/18)
   Oikeudenkäyntikieli: saksa
   Verwaltungsgerichtshof Baden-Württemberg on pyytänyt 30.6.2005 tekemällään päätöksellä, joka on saapunut yhteisöjen tuomioistuimeen 18.7.2005, Euroopan yhteisöjen tuomioistuimelta ennakkoratkaisua asiassa Reinhold Haug vastaan Baden-Württembergin osavaltio seuraaviin kysymyksiin:
   
               1)
            
            
               Voidaanko asetuksen (EY, Euratom) N:o 2988/1995 (1) 2 artiklan 2 kohdan toista virkettä soveltaa myös silloin kun kyseisen asetuksen 1 artiklan 2 kohdassa tarkoitetun väärinkäytöksen yhteydessä vaaditaan ainoastaan perusteettomasti myönnetyn tuen takaisinmaksamista (asetuksen (EY, Euratom) N:o 2988/1995 4 artiklan 1 kohta) ja kun perusteettomasti myönnetyn tuen takaisin maksettava määrä olisi jälkeenpäin voimaan tulleen yhteisön oikeuden säännöksen perusteella pienempi kuin niiden yhteisön oikeuden säännösten perusteella, jotka olivat voimassa väärinkäytöksen tapahtumisen ajankohtana?
               Jos 1 kysymykseen vastataan myöntävästi:
            
         
               2)
            
            
               Voidaanko asetuksen (EY, Euratom) N:o 2988/1995 2 artiklan 2 kohdan toista virkettä soveltaa myös korkojen maksamista koskeviin sääntöihin nähden silloin kun kyseessä olevalle tuottajalle ei ole määrätty tämän asetuksen 5 artiklan 1 kohdassa tarkoitettua hallinnollista seuraamusta, vaan sitä on ainoastaan vaadittu maksamaan takaisin perusteettomasti saatu tuki kyseisen asetuksen 4 artiklan 1 kohdassa tarkoitetulla tavalla?
            
         
      (1)  EYVL L 312, s. 1.